**Hvorfor være muslim?** Summegrupper (3-5 min):

Diskuter følgende punkter i forhold til kilderne fra s. 112-115

* Er kilderne udtryk for en *indefra* eller en *udefra* synsvinkel?
* Hvilken grad af religiøst engagement ses i kilderne – stærkt, moderat eller svagt?
* Hvad kan man konkludere ud fra kilderne om praksis af islam? Er islam ensartet?

**Fakta om islam** Klassediskussion (3-5 min):

Hvad betyder begrebet islam og hvad er en muslim? (s. 116)

Hvor og hvornår opstår islam? (s. 116)

Hvor finder man flest tilhængere af islam? Se oversigten på s. 117.

**Islams tilblivelse (religionens formative historie)** Gruppearbejde (10-15 min)

Hvem er Profeten Muhammed og hvad ved vi om ham?

* Opvækst på den arabiske halvø
* En særlig bygning i Mekka
* Quraysh-klanen og dens relation til Muhammed
* Hvilke to religioner udspringer islam af historisk set?
* Myten om Muhammeds kaldelse (s. 119)

Brug **tidslinjen** på s. 120 til at kortlægge væsentlige årstal og begivenheder i Muhammeds liv:

* 570 e.Kr:
* 610 e.Kr:
* 622 e.Kr:
* 630 e.Kr:
* 632 e.Kr:

**Pararbejde: Quiz om islam – sæt streg mellem begreberne og forklar deres betydning** (5 min)

Monoteisme Gud/Guden

Kabaen Epifani, religiøs oplevelse af klarsyn

Åbenbaring Terningformet bygning i Mekka

Polyteisme Troen på én guddom

Allah Guds hellige ord til mennesket

Koranen Det muslimske fællesskab/samfund

Muhammed Overleveringer om, hvad Profeten sagde, gjorde og forbød

Ummah Stedfortræder for Gud på Jorden, en leder

Kalif Troen på flere guder

Sunnaen Den sidste profet i islam

**Individuel læsning og kort opsummering i klassen**

Set med en *indefra synsvinkel* er islam ikke en ny religion, men en korrigering af tidligere åbenbaringer, som var blevet misforstået. Islam er den sande version, så at sige. Set med en *udefra synsvinkel* er der tale om en ny religion, fordi islam etablerer:

* En ny guddom ved navn Allah.
* En ny hellig bog, der formidler Guds åbenbaring.
* Et nyt bindeled mellem Gud og mennesket, nemlig Profeten Muhammed.
* En ny bederetning mod Mekka i stedet for Jerusalem.
* Nye rituelle handlinger, såsom de 5 tidebønner, en ny fastemåned og valfarten til Mekka.
* En overgang fra et polyteistisk samfund til et monoteistisk samfund i Mellemøsten.
* En ny fortolkning af, hvordan religion og samfund skal fungere sammen ud fra muslimske principper og idealer.

**Islams hovedretninger: sunni og shia kort forklaret ud fra s. 121-122 (individuel læsning 5 min)**

Efter Muhammeds død i 632 e.Kr opstod magtkampe og en opsplitning i **sunni** og **shia**, de to største hovedretninger inden for islam

* **Sunni**: betyder ”at følge sunna”, dvs. Profetens måde at leve på og hans skik.
* **Shia**: kommer fra ”Shiat Ali” (Alis parti) og betegner, at tilhængerne støtter den leder, som er i slægt med Muhammed.

**Rækken af kaliffer**

1) Abu Bakr (632-634), Muhammeds nærmeste medarbejder og far til Aisha.

2) Omar (634-644), en dygtig kriger og strateg. Islam ekspanderer under hans ledelse.

3) Uthman (644-656) fra Ummayadeslægten, som tidligere var modstandere af Muhammed. Islam bliver en politisk og økonomisk magt under Uthman, og han formår at samle Koranen som helligt skrift omkring 20 år efter Profetens død (ca. 650 e.Kr).

4) Ali (656-661), Muhammeds fætter og altså i slægt med Profeten. Desuden er Ali gift med Profetens datter Fatima. Ali anses som shia-islams første kalif. Muawija, der bliver den 5. kalif, leder et oprør mod Ali, som myrdes i 661 e.Kr. Hermed opstår splittelsen for alvor. Alis søn, Hussein, myrdes i 680 e. Kr. af Muawijas søn, Yazid, ved slaget ved Kerbala, der sidenhen mindes årligt af shi’itter ved ritualet ”ashura”.

**Forskelle mellem sunni og shia**

Sunnier udgør ca. 85-90 % af muslimer, mens shi’itter udgør ca. 10-15 %.

I sunni-islam er en **imam** en bønneleder, mens en imam i shia er en religiøs leder og fortolker af Guds ord. Ali er den første imam/kalif ifølge shia-islam.

Shia understreger **slægtskab** med Profeten og at imamer/kaliffer skal spores tilbage til Muhammed.

Shia mener, at der har været **tolv** retmæssige **imamer** siden Profeten. Den 12. imam er forsvundet, men skal vende tilbage som en frelsende messias.

**Trosbekendelsen** hos shia-muslimer har et ekstra led, ”Der er ingen gud uden Gud, og Muhammad er Hans sendebud – *og Ali er Hans ven*.”

**Martyriet** fylder mere i shia end i sunni pga. shia-islams oplevelse af drab på deres ledere.

  